Berlingske Tidende, 1836-04-20
Af de dyriske Frembringelser vedbliver Ulden at være den fordeelagtigste. Efterspørgslen derefter er saa levende og tiltager saaledes, at den meget overstiger Tilbudet, hvilket har drevet Priserne meget i Vejret; og efter al Sandsynlighed vil dette endnu gaae videre. Vel læste man i de offentlige Tidender, at det fornemmelig var Mellemsorterne, som levende bleve begjærte. Dette maa berigtiges derhen, at der vel fandt meer Spørgsmaal efter Mellemsorterne Sted, men at der ogsaa produceredes meget mere af disse end af de fine, hvorfor disse sidste heller ikke kunde klage over ringe Søgning, og stege i Prisen ligesaameget som hine. Vi maae her gjøre opmærksom paa en Feil, man let kommer til at begaae med slige Fremstillinger. Man regner sædvanlig begge Sorters Stigning efter Procenter, og efter dette maa den fine Uld hver Gang stige betydeligt meer end Mellemsorten, naar begge skulle danne en lige Scala. Thi sæt, at den første forrige Aar stod i 130 Dr. og den sidste i 80 Dlr., saa maatte hiin, naar den steeg 10 Procent, i dette Aar kun koste 13, og denne kun 8 Dr. meer, end i forrige Aar. Men Producenten vil være fuldkommen tilfreds, naar han kun faaer ligesaa meget meer for sin fine, som for sin simplere Uld, fordi Priisforhøielsen paa begge Sorter er at betragte som reen Gevinst. Betragte vi, at det er meget lettere i nærværende Tid, end forhen, at producere forædlet Uld, og at Priserne stedse holde sig paa samme Høide, saa er det indlysende, hvormeget meer lønnende Faareavlen maa være nu, end den forhen var. Vi tilføje, at man nu kan kjøbe forædlede Dyr meget billigere, at man forstaaer deres Opdræt meget bedre, altsaa har færre Tab, og endelig, at man, ved at være bleven klog ved Erfaring, mere seer paa riigtuldede Dyr, altsaa paa et lige Antal Faar faaes mere Uld. Saalænge vi beholde Fred, vil denne gunstige Conjunctur ogsaa vare, men Krig kan drive den endnu høiere, hvilket dog kun er forbigaaende og vil foranledige et saameget føleligere Stød for Fremtiden. Saaledes kan man gjøre den behagelige Spaadom for flere Aar, at Ulden vil kunne sælges til meget lønnende Priser. – Vel er det sandt, at den forædlede Faareavl udbreder sig meget i de Lande, hvor den kan formeres i det Uendelige; men Jntelligentsen spiller en Hovedrolle ved denne Green af Landvæsenet, og denne kan man ikke kjøbe tilligemed de forædlede Faar. Vi kunne anføre Polen som Beviis herpaa; thi i over 25 Aar har man der indført betydelige Partier af disse ædle Dyr, men seer man sig om i Polen og sammenligner det med Slesien, vil man finde, at vi have Ret. Derimod ville Ungarn og Siebenburgen snart lægge en betydelig Vægt i den europæiske Verdenshandels Vægtskaal, og Tydskland maa derfor opbyde sin hele Flid og Jntelligents, for at blive den første paa dette Marked. Ved den Jver, som er vakt i hine to Lande, erholder Tydsklands Faareavl en ny Fordeel ved det gode Salg af dets overflødige Tillægsfaar. Lader os betragte den øvrige Huusdyravl. Slagteqvæg er i temmelig høi Priis, fordi Qvægsygen i de østlige Lande, og de to sidste Aars store Tørke har foranlediget en betydelig Formindskelse af Hjorderne. Trods disse høie Priser beflitter man sig ikke nok paa Qvæg avlen, og bestræber sig ikke almindeligt at levere meget og godt Slagteqvæg. – Man skulde troe, at Nøden, som især er følelig for de mindre Landeiendommes Besiddere paa Grund af de lave Sædepriser, skulde anspore dem til, meer at søge deres Lykke i Qvægavl end i Sædeavl.